Prosess ark for medarbeidersamtalen.

Tilgjengelighet og åpenhet i hverdagen.
Uansett hvor godt medarbeiderne, du selv og resten av ledelsen forbereder og gjennomfører medarbeidersamtalene, er det ikke til å komme forbi at resultatet helt og holdent avhenger av samarbeidet i det daglige. Medarbeidersamtalen kan ikke fungere isolert og alene, men må ses i sammenheng med all annen ledelse og kommunikasjon. Vi anbefale å supplere medarbeidersamtalen med regelmessige utviklingssamtaler gjennom året, gjerne en gang i måneden, for å sikre god kontakt mellom medarbeider og ledelse.  — Grunnlaget for god kommunikasjon og tillit i organisasjonen legges gjennom hele året. En utviklingssamtale trenger ikke være noe annet enn en samtale om mål, oppgaver o, prioriteringer og gjennomføring av disse. Tilgjengelighet og interesse kan  være gode intensjoner å ha med seg i relasjonen mellom leder og medarbeider.

Før medarbeidersamtalen.
Snakk med din egen sjef slik at dere avklarer hva organisasjonen som helhet ønsker oppnå med medarbeidersamtalene. Hvilken strategi og hvilke utviklingsplaner har betydning for din avdeling eller gruppe. Sørg for at du er oppdatert på medarbeidernes stillingsbeskrivelser og kompetanseutvikling. Hva har skjedd med temaene og tiltakene som ble drøftet og avtalt i medarbeidersamtalene forrige gang? Avtal tidspunkter for medarbeidersamtaler to — tre uker fram i tid, slik at medarbeideren får muligheten til å forberede seg. Det kan være krevende å gjennomføre flere samtaler, ideelt bør du ikke gjennomføre mer enn én til tomedarbeidersamtale om dagen. Når du forbereder medarbeidersamtalen, kan du ha nytte av å stille deg disse spørsmålene:
• Hva vil jeg selv oppnå med denne samtalen?
• Hvordan vurderer jeg medarbeiderens arbeidsinnsats?
• Hva tror jeg motiverer medarbeideren?
• Har medarbeideren de riktige forutsetningene for å løse sine oppgaver?
• Hvilke forventninger har jeg selv til medarbeideren?
• Hva mener jeg er medarbeiderens sterke og svake sider, og samsvarer de med ansvarsområder?
• Er det noen spesielle utfrodringer med medarbeideren?
• Dersom jeg tror at noen emner blir vanskelig å snakke om, hvilken innfallsvinkel skal jeg velge og når i samtalen vil jeg ta dem opp?

Under medarbeidersamtalen
En vellykket medarbeidersamtale skal være et felles prosjekt hvor både leder og medarbeider har felles interesse i å komme fram til et godt, omforent resultat. Dette krever dialog og likeverd. Både lederens og medarbeiderens erfaringer skal brukes for å sette nye mål og finne strategier for å nå dem. Medarbeideren vil normalt komme til samtalen med flere forventninger. Han eller hun har behov for å vite hva du forventer og for at det skapes betingelser som gjør det mulig å leve opp til forventningene. Medarbeideren vil ha et ønske om klare tilbakemeldinger om egen innsats, og vil bli bedømt og belønnet rettferdig, og forventer å få hjelp og støtte når deter nødvendig. Som leder viser du at du tar medarbeideren og samtalen alvorlig ved at du er godt forberedt og at du har satt av godt med tid. Velg åsted for samtalen med omhu. Dere bør finne et rom som er skjermet for både innsyn og forstyrrelser, samtidig som det bidrar til en hyggelig og avslappet atmosfære. En uformell innledning med uformell prat om enkle, «ufarlige» temaer kan bidra til å løse opp en trykket atmosfære. Det kan være lurt å la medarbeideren få innlede gjennom å gi en presentasjon av sin egen opplevelse av organisasjonen og sin egen situasjon. Hardu et eget skjema for medarbeideren.Utgangspunkt i en disposisjon som deler samtalen i tre. Foretaksperspektivet handler om virksomheten som helhet. Enhetsperspektivet dreier seg om temaer som gjelder avdelingen som lederen og medarbeideren tilhører. Individperspektivet dreier seg om den enkelte medarbeideren og forholdet mellom medarbeider og leder. Rådet er å strukturere samtalen slik at temaene behandles i denne rekkefølgen. Det er individperspektivet du normalt skal bruke aller mest tid på. Å begynne med det generelle foretaksperspektivet er mer "ufarlig" enn å snakke om person. En slik rekkefølge gjør det også enklere å sette seg selv og egen rolle inn i virksomhetens helhetsperspektiv, 

Møt kritikk med ydmykhet Medarbeidersamtalen skal i utgangspunktet ikke være arenaen hvor du tar opp alvorlige kritikkverdige forhold. Slike temaer hører hjemme i andr're sammenhenger. Men for medarbeideren kan medarbeidersamtalen være den beste muligheten til å ta opp kritikk av deg som leder, eller av andre forhold i organisasjonen. Derfor må du være forberedt på å ta kritikk som kommer over bordet i samtalens løp. Det kan være lurt å invitere medarbeideren til å gi tilbakemeldinger på  deg som leder som en inngang til den individuelle delen av samtalen. Dette vil jo være innspill som i stor grad vil være styrende for resten av samtalen, for eksempel hvis medarbeideren gir uttrykk for manglende tillit til deg som leder. Han og Gauslaa gir et klart råd til ledere som opplever å bli kritisert i medarbeidersamtalen: Ikke gå i forsvarsposisjon og ikke argumenter imot. Hvisdu trenger å gjenvinne tillit, legger du et bedre grunnlag gjennom å vise ydmykhet enn det motsatte.



Rett blikket mot fremtiden Det er ikke lett å skulle være kritisk, verken for medarbeideren eller for deg. Hans Gjermund Gauslaa tror det er enklere å få nødvendige synspunkter på bordet dersom du legger opp til å fokusere mer på forventninger og fremtid enn på dagens situasjon og det som har vært. Legg opp til en samtaleform hvor dere ser mer fremover enn bakover. Spør der samtalen som skal følges og fylles ut, bør du passe på å ikke bli for slavisk bundet av det. Samtalen bør også ha rom for spontanitet og muligheten til å forfølge temaer som dukker opp underveis. Enten du gir ris eller ros, bør det illustreres med tydelige, konkrete eksempler. Hvis du synes det er ubehagelig å skulle snakke om noe kritikkverdig, så husk at det er lettere å gjøre det mens problemet ennå er lite, enn å utsette det til problemet har vokst seg stort. Har du behov for å ta opp noe problematisk ved medarbeiderens atferd, så presenter saken gjennom fakta. Ikke gi dine egne vurderinger av medarbeiderens atferd, men fokuser i stedet på hvordan du vil ha det. Dersom det er snakk om problemer eller uønsket atferd av alvorlig art, er kanskje ikke medarbeidersamtalen den rette rammen for å ta det opp.Til slike formål finnes det andre tilnæringer som er mer konstruktive. Hvis medarbeideren fremmer kritikk av deg som leder eller andre sider ved virksomheten, bør du møte den med åpenhet. Vis interesse for kritikken, ikke forsøk å bortforklare eller argumentere imot. Hvis medarbeideren fremmer ønsker eller krav som du der og da vet ikke la seg gjennomføre, så si det rett ut. Runde formuleringer som at du vil «se» på det, skaper bare falske forhåpninger og skuffelse på et senere tidspunkt. Det er ikke noe poeng å kjempe fram konsensus dersom du og medarbeideren er uenige. Klargjør hverandres synspunkter og konstater at dere serulikt på saken. Når dere skal fastsette mål for den kommende perioden, er det viktig at formuleringene er så konkrete og tydelige at det i ettertid er mulig å vurdere om målet er nådd eller ikke. Målene må være realistiske, og ressursene som skal til for å nå målene, må være tilgjengelige. Før samtalen avsluttes, må du forsikre deg om at medarbeideren ikke brenner inne med noe. Forsikre deg om at dere er enige om avtaler og planer. Skriv det gjerne ned sammen. Spør gjerne medarbeideren hvordan han eller hun har opplevd samtalen, og vær åpen for kritikk.

Etter medarbeidersamtalen
Når samtalen er over, kan du oppsummere ved å stille deg selv disse spørsmålene:
• Fikk samtalen en god start og en godavslutning? Var stemningen positiv?
• Hvem styrte samtalen, og hvordan var taletiden fordelt?
• Fulgte vi mest skjemaet, eller ble samtalen preget av spontanitet?
• Lyttet jeg aktivt?
• Snakket vi om negative forhold?
• Klarte vi å avslutte og konkludere i forhold til alle temaer som ble tattopp?
• Ble forventninger fra begge parter fremsatt i åpenhet?
• Var det tilløp til konflikt, og hvordan ble det i så fåll håndtert?
• Ble avtaler, planer og mål presist nok formulert?
• Fikk jeg sagt det jeg ønsket på en måte som ble forstått?
, • Fikk jeg tak i hva medarbeideren mente om samtalen?

Videre oppfølging av medarbeidersamtalen er gjerne formalisert og satt i system i organisasjonen, særlig i forhold til karriereønsker, kompetanseutvikling og så videre. Uansett er det viktig at du som nærmeste leder ikke «glemmer» det dere har snakket om og blitt enige om. Dersom det er noe som ikke lar seg innfri likevel, må du gå tilbake til medarbeideren for å tilpasse planene.




